מגפת הקורונה לפי מדינות

מגפת הקורונה הייתה מגפה עולמית של מחלת נגיף קורונה 2019 (COVID-19). נכון ל-יולי 2023 במגפה נדבקו כ-700 מיליון בני אדם מאומתים ברחבי העולם, ומתו כ-7 מיליון, אם כי על פי הערכות מספרי הנדבקים והמתים גבוהים בהרבה. המגפה פרצה לראשונה בדצמבר 2019 בעיר ווהאן בסין, ומאמצע פברואר 2020 החלה להתפשט במהירות לכל רחבי העולם. בעוד שבסין היה סגר נוקשה שהביא לבלימת המגפה לקראת סוף פברואר 2020, הרי שבמקביל התפרץ הנגיף בפברואר בשלושה מוקדים עיקריים - איטליה, קוריאה הדרומית ואיראן. מאיטליה התפשט הנגיף במהלך חודש מרץ למרבית מדינות אירופה, שהפכה ליבשת "אדומה". ארצות הברית, שמקרים בודדים נצפו בה כבר בינואר, הפכה במרץ אף היא למדינה נגועה, כשעיקר ההדבקה אז התמקד במדינות ניו יורק וניו ג'רזי. הודו, שהנגיף אותר בה כבר בפברואר, הפכה באפריל למוקד עולמי של הדבקות. ברזיל הפכה אף היא למוקד עולמי באפריל, ואליה הצטרפו שכנותיה צ'ילה ופרו, ובהמשך גם קולומביה וארגנטינה. נתוני מקרי ההדבקה המאומתים ומקרי המוות המפורטים מתייחסים לאנשים שנבדקו למחלת הקורונה, כפי שדווחו רשמית על ידי המדינות השונות. למדינות שונות יש מדיניות שונה בנוגע לרמת התסמינים הנדרשת כדי לבצע בדיקה, וחלקן אינן בודקות אנשים המגלים תסמינים קלים בלבד. בחלק ממדינות העולם נרשמו דיווחים מעטים בלבד, וכמה מדינות אינן מדווחות כלל. להלן נתונים מצטברים מתחילת המגפה נכון לנובמבר 2022 (המספרים מעוגלים) בעולם מקרי הדבקה מאומתים: 650 מיליון תמותה: 6.6 מיליון הבריאו: מיליון מקרים פעילים: מיליון שיעור קטלניות עולמי מצטבר: 1.00% להשוואה נתונים נכון ל-שנת 2020 בלבד (המספרים מעוגלים) בעולם: מקרי הדבקה מאומתים: 84 מיליון תמותה: 1.8 מיליון הבריאו: 59 מיליון מקרים פעילים לתום 2020: 23 מיליון שיעור קטלניות עולמי מצטבר: 2.15% שנת 2021 בלבד (המספרים מעוגלים) מקרי הדבקה מאומתים: 205 מיליון תמותה: 3.65 מיליון שיעור קטלניות עולמי מצטבר ב-2021: 1.8% נכון לדצמבר 2022 מוקדי המגפה העיקריים במצטבר לפי מקרים מדווחים הם: אירופה (בעיקר רוסיה, צרפת, ספרד, בריטניה איטליה וגרמניה) - מעל 244 מיליוני נדבקים מאומתים. ארצות הברית - מעל 103 מיליוני נדבקים דרום אמריקה (בעיקר ברזיל, ארגנטינה, קולומביה ופרו) - מעל 67 מיליון הודו - כ-45 מיליון. ערך מורחב – מגפת הקורונה לפי מדינות להלן נתונים מצטברים ויומיים נכון ל-9 ביולי 2022 (מרבית המספרים מעוגלים) ארצות הברית - מעל 85 מיליון מקרי הדבקה מאומתים, כשמתוכם מעל 3 מיליון מקרים בכל אחת מהמדינות קליפורניה, טקסס ומעל 2 מיליון בפלורידה וניו יורק. מעל מיליון מקרי מוות. שיעור הקטלניות המצטבר בארצות הברית מהמקרים המאומתים הוא כ-1.2 אחוזים. ב-6 אוגוסט 2020 עברה ארצות הברית את רף 5 מיליון הנדבקים. בנובמבר 2020 עברה ארצות הברית את רף 10 מיליון. בדצמבר 20 מיליון. לאחר התחלת מבצע חיסונים נרשמה ירידה בתחלואה החל מפברואר 2021 ועד יולי 2021. הודו - לפי הדיווח הרשמי (שכנראה אינו משקף את המציאות) מעל 43 מיליון מקרים מאומתים ומעל 500,000 מקרי מוות. המגפה התחילה להתפשט באיחור, ועד אמצע מרץ אומתו מקרים בודדים. מאמצע מרץ 2020 החל גידול במספר המקרים המאומתים, ובאפריל האצה אף על פי שהממשלה הטילה סגר. בתחילה בוצעו בהודו מעט מאוד בדיקות ביחס לגודלה העצום של האוכלוסייה, אך מספרן עלה מאוד החל מחודש יולי. במאי חלה האצה נוספת בהתפשטות הנגיף, והודו עברה את 100 אלף המקרים. ביולי הגיעה הודו למקום השלישי במספר המקרים המאומתים ועברה את רף מיליון ההדבקות, ב-6 באוגוסט את ה-2 מיליון, וב-15 בספטמבר את ה-5 מיליון. מאז 16 בספטמבר מספר הנדבקים היומי היה בירידה. שיעור הקטלניות המצטבר מהמקרים המאומתים הוא כ-1 אחוזים. ממרץ 2021 נרשמה התפרצות מחודשת ועליה חדה בכמות הנדבקים היומית. ברזיל - מעל 30 מיליון מקרי הידבקות מאומתים, מעל 660,000 מקרי מוות. גם בברזיל המגפה החלה להתפשט באיחור מה. רק לקראת סוף מרץ החלה להסתמן עלייה מהירה במספרי המקרים החדשים ובתמותה, גם עקב מיעוט בבדיקות. מאפריל חלה האצה בהתפשטות המגפה שנמשכה גם בחודשים הבאים. אחוזי התמותה כ-2 אחוזים. להלן נתונים מצטברים ויומיים נכון ל-אוקטובר 2022 (מרבית המספרים מעוגלים) רוסיה - על פי הדיווח הרשמי מעל - 21 מיליון מקרי הידבקות. אף על פי שכבר בפברואר דווחו ברוסיה מקרי הידבקות בודדים, לפי הדיווח הרשמי החלה התפשטות המגפה ברוסיה רק באמצע מרץ. באפריל חל גידול חד במקרי ההדבקות, בד בבד עם עלייה חדה במספר הבדיקות. התמותה המדווחת כ-390,000 מקרים (שיעור קטלניות כ-1.7 אחוזים). ב-1 בספטמבר 2020 עברה רוסיה את רף מיליון הנדבקים, ולקראת סוף ספטמבר 2020 החל גל שני של הדבקות. בריטניה - מעל 23 מיליון מקרי הידבקות וכ-192,000 מקרי מוות. מקרים ראשונים אותרו רק בתחילת מרץ אך התמהמהות הממשלה בתגובה למגפה ואימוץ של מדיניות חסינות העדר הביאו לעלייה חדה במספר מקרי ההדבקה ובתמותה. רק לאחר מחאה משמעותית החליטה הממשלה על הטלת סגרים. מספר הבדיקות היה קטן באופן יחסי, ולכן בתחילה מספר הנדבקים המאומתים לא עלה כמו מדינות בגודל דומה באירופה, אך העלייה במקרי המוות הייתה חדה. (שיעור קטלניות מצטבר מעל 14 אחוזים נכון לאפריל). במאי הואט משמעותית קצב ההדבקה. בסביבות אוגוסט החלה התחלואה לעלות מחדש ובספטמבר בריטניה נכנסה רשמית לגל שני של הדבקות. באוקטובר נרשמו שיאי הדבקה יומיים - מעל 20 אלף ביום. באוקטובר עברה את רף מיליון הנדבקים. שיעור הקטלניות המצטבר ליולי 2021 - כ-2.5 אחוזים. בתחילת 2021, נרשמה ירידה בכמות הנדבקים היומית. צרפת - כ-37 מיליון מקרי הדבקות וכ-157,000 מקרי מוות. שיעור התמותה כ-2 אחוזים. כמו ביתר מערב אירופה, גם בצרפת החלה המגפה בתחילת מרץ 2020, והתפשטה במהירות. לקראת סוף אפריל החלה המגפה לדעוך, אך התחלואה נמשכה בקצב איטי. ביולי החלה עלייה מחודשת במספר מקרי ההדבקה, באוגוסט הגיע גל שני ובספטמבר צרפת הגיעה שוב לצמרת מקרי ההדבקה היומיים. באוקטובר 2020 עברה צרפת את רף מיליון הנדבקים. טורקיה - מעל 17 מיליון מקרי הידבקות וכ-101,000 מקרי מוות. באמצע מרץ היו מאות מקרים בודדים, באפריל הואץ קצב ההדבקה, וטורקיה הפכה לאחד ממוקדי המגפה המובילים. ביוני הואט מאוד קצב ההדבקה. בנובמבר הואץ הקצב ובדצמבר עברה טורקיה לכ-30,000 מקרי הדבקה ביום לאחר ששינתה את אופי הדיווח. להלן נתונים מצטברים ויומיים נכון ל-9 ביולי 2020 (מרבית המספרים מעוגלים) ארגנטינה - כ־4.6 מיליון מקרים וכ-100,000 מקרי מוות. סגר מוקדם הביא להתפשטות מוגבלת של המגפה עד חודש יוני 2020. החל מיוני הייתה עלייה בהדבקה אל למעל 10,000 הדבקות ביום. ארגנטינה הגיעה לצמרת העולמית במקרי הדבקה ומוות ביחס לאוכלוסייה, ואחוז הבדיקות החיוביות בה היה הגבוה בעולם - מעל 50% תוצאות חיוביות ביום וכ־37% במצטבר מפרוץ המגפה. באוקטובר 2020 עברה את רף מיליון הנדבקים. גרמניה - כ-24.3 מיליון מקרי הידבקות וכ-134,000מקרי מוות. שיעור הקטלניות המצטבר היה בתחילה כ-1.9 אחוזים, נמוך יחסית למדינות מערב אירופה ולממוצע העולמי, אך עלה בחדות לקראת סוף 2020. בגרמניה הונהגו הגבלות בשלב מוקדם יחסית של ההתפרצות. באפריל הואט מאוד קצב ההדבקה, אך באוגוסט מספר החולים חזר להיות למעלה מ-1,000 מאומתים ביממה. באוקטובר 2020 שוב נרשמה התפרצות במקביל ליתר מערב אירופה, שהגיעה לשיא בדצמבר עם מעל 20 אלף מקרים ביום. קולומביה - כ-4.5 מיליון מקרי הידבקות וכ-111,000 מקרי מוות. עד מאי 2020 היה מספר מקרי ההדבקה מינורי, אולם ביוני חלה האצה של ממש וביולי הפכה המדינה לאחד ממוקדי הקורונה המובילים. בספטמבר הגיעה למקום החמישי העולמי במצטבר. באוקטובר 2020 עברה את רף מיליון הנדבקים. ספרד - כ-12מיליון מקרי הידבקות וכ-104,000 מקרי מוות. לאחר התפרצות קשה ספרד הטילה סגר כללי במהלך חודש מרץ, ולאחריו חלה ירידה הדרגתית ומתמשכת בתוספת המקרים היומית. ב-8 באפריל ירדה התוספת היומית אל פחות מ-4 אחוזים ליום. במאי ויוני הואט משמעותית הגידול במספר החולים, אך ביולי המגפה במדינה הואצה מחדש ובאוגוסט החל גל שני בהדבקות. בספטמבר 2020 עלה מאוד מספר המקרים היומיים, ובאוקטובר נרשמו שיאים חדשים במספר הנדבקים היומי. באוקטובר 2020 עברה ספרד את רף מיליון הנדבקים. שיעור הקטלניות המצטבר בספרד הוא כ-2 אחוזים. איטליה - מעל ל-16.1 מיליון, ונרשמו במצטבר כ-163,000 מקרי מוות - שיעור קטלניות המצטבר היה בתחילה גבוה מאוד - מעל 14 אחוזים במרץ 2020 וירד בהדרגה. איטליה הייתה מהמדינות הראשונות מחוץ לסין בהן התפשטה המגפה בעוצמה. ב-9 במרץ 2020 הוטל באיטליה סגר, שהלך והתהדק עם הזמן. שיעור הגידול במספר המקרים החל לרדת בהדרגה בהמשך החודש. באמצע אפריל ירדה התוספת היומית אל מתחת ל-2 אחוזים מהנדבקים, ובמאי התפשטות המגפה הואטה מאוד. באוקטובר 2020, בעקבות הגל השני באירופה, חזרה איטליה לרמת הדבקה גבוהה - מעל 20 אלף ביום. ובנובמבר עברה את רף המיליון. מקסיקו - מעל 2.6 מיליון מקרי הידבקות וכ-233,000 מקרי מוות. מספר מקרי התמותה גבוה מאוד יחסית להדבקות מאומתות, ככל הנראה בשל מיעוט בדיקות. עלייה חדה בהתפשטות המגפה נרשמה במהלך אפריל 2020 ומספר מקרי ההידבקות עלה במהירות גם במאי. מקסיקו הפכה ביוני לאחד ממוקדי המגפה המובילים ובספטמבר הייתה במקום השביעי בהדבקות והרביעי בתמותה. כמות הבדיקות במקסיקו נמוכה מאוד, יחסית. פולין - מעל 1.55 מיליון מקרי הדבקה וכ-39,000 מקרי מוות. בפולין עבר הגל הראשון בשקט יחסי (מרץ - אפריל) אך באוקטובר 2020 הואץ מאוד קצב ההתפשטות למספרים שמעל 15 אלף הדבקות ביום. איראן - על פי הדיווח הרשמי נרשמו קרוב ל-3.4 מיליון מקרים וכ-85,000 מקרי מוות. סגן שר הבריאות האיראני חשף בטעות כי מספר הנדבקים גבוה בהרבה מהמדווח כאשר דיווח כי מספרם הוא 52 אלף, ולא כ-23 אלף כפי שנטען בדיווח הרשמי ביום הפרסום - 23 במרץ 2020. מסמכים רשמיים של השלטונות באיראן שהגיעו לידי רשת BBC בפרסית, העלו כי המדינה מסלפת את הנתונים וכי כבר ב-21 ביולי 2020 היה ידוע לשלטונות האיראניים על 451 אלף נדבקים, ועל 42 אלף שמתו מהנגיף. מספר בכירים נדבקו בנגיף ומספר המקרים המדווח עלה במהירות. נשמעות טענות כי המספר האמיתי גבוה בהרבה. פרו - מעל 2 מיליון מקרים וכ-194,000 מקרי מוות. באפריל הנגיף התפרץ במדינה בחומרה רבה. מסוף אפריל עלה קצב הבדיקות במדינה. במאי הפכה המדינה לאחת מהמובילות במספר המקרים בעולם. שיעור הקטלניות המצטבר כ-4 אחוזים. בהמשך 2020 הוטלו בפרו סגרים וקצב ההדבקה קטן מאוד עד כדי כאלף ביום. שיעור התמותה למיליון הוא הגבוה בעולם. אוקראינה - מעל 2.2 מיליון מקרי הדבקה. דרום אפריקה - מעל 2.2 מיליון מקרים. הווירוס התגלה לראשונה במרץ 2020, ההתפשטות הייתה בשליטה באופן יחסי עד מאי, ואז החלה התפרצות שנמשכה גם ביוני. ביולי הייתה דרום אפריקה לאחד ממוקדי המגפה הגדולים, עם יותר מ-10,000 מקרים ליום. באוגוסט שכך גל ההדבקות לאלפים בודדים. בדצמבר החלה שוב עלייה במספרי ההדבקה והמדינה חצתה את קו המיליון. אינדונזיה - מעל 2.5 מיליון מקרים, ו-65,000 מקרי מוות. המגפה פרצה כבר במרץ 2020 אך התפרצותה הייתה מוגבלת בתחילה. עם זאת המספרים הלכו וגדלו בעקביות ובאוגוסט 2020 עבר מספר המאומתים את רף ה-3,000 ליום. לקראת סוף 2020 הואץ קצב ההתפשטות ועבר את רף ה-10000 ליום. לקראת סוף ינואר 2021 חצתה המדינה את רף מיליון הנדבקים. החל מיוני 2021 גבר קצב ההתפשטות במדינה ומספר המקרים חצה את שיא 38,000 ליום. להלן נתונים מצטברים ויומיים נכון ל-27 בדצמבר 2020 (מרבית המספרים מעוגלים) צ'כיה - מעל מיליון מקרי הדבקה. גם בצ'כיה עבר הגל הראשון בשקט יחסי (מרץ - אפריל) ובאוקטובר 2020 הואץ מאוד קצב ההתפשטות למספרים שמעל 15 אלף הדבקות ביום, האצה שנמשכה גם לתוך 2021. בתחילת פברואר 2021 נרשמו יותר ממיליון מקרי הדבקה במצטבר. הולנד - מעל מיליון מקרים. ושיעור הקטלניות המצטבר ירד מ-12 אחוזים בגל הראשון לכ-6 בספטמבר ולכ-2.5 באוקטובר. קצב ההתפשטות הואט מאוד במאי, אך באמצע יוני המגפה התפרצה במדינה מחדש, ושוב בספטמבר-אוקטובר עת נרשמו שיאי הדבקה - מעל 10 אלפים ביום, גל שנמשך עד ינואר 2021.בתחילת פברואר 2021 נרשמו יותר ממיליון מקרי הדבקה במצטבר. סעודיה - מעל 350,000 מקרי הידבקות. עלייה חדה בהתפשטות המגפה נרשמה במהלך אפריל-יוני 2020. מתחילת יולי 2020 נרשמה ירידה בהיקף ההדבקות ובאוקטובר נרשמו מאות בודדות ביום. בקטר כ-135,000 מקרי הדבקה אך התמותה נמוכה במיוחד - 234 בלבד. (גילם של 95.5 אחוז מהתושבים קטן מ-55) מצרים - מעל 110,000 מקרים. מעל־4,300 מקרי מוות. עד מאי הייתה המגפה על אש קטנה, ואז התפרצה בעוצמה ביוני. בהמשך השנה בעקבות צעדי מנע נבלמה המגפה אם כי לא נעצרה לחלוטין. קוריאה הדרומית - עד אוקטובר נרשמו כ-25,000 מקרים מצטברים בלבד, בנובמבר כ-29,000, ובדצמבר כבר מעל 50,000. נכון לסוף מאי 2020: כ-12,300 מקרים ו-280 מקרי מוות. שיעור התמותה במדינה הוא סביב 1.6 אחוזים נכון לספטמבר. לקראת סוף מאי נרשמה עליית מה במספר המקרים לכמה עשרות ביום והממשלה נקטה צעדי מנע. בנובמבר שבה המגפה והתפרצה בעוצמה שהמדינה לא חוותה, עם מעל 1000 נדבקים ביום ועלייה תלולה בעקומה. ירידה נרשמה בינואר 2021. 712 מקרים אירעו באוניית התענוגות "דיימונד פרינסס" ביפן (לא כולל מקרים שהתגלו בנוסעים לאחר ששבו לארצותיהם). קצב ההחלמה היה איטי: הנוסעים נדבקו במהלך חודש פברואר, ונכון ל-23 באפריל מתו 13 נוסעים, ו-54 עדיין היו חולים. להלן נתונים מצטברים ויומיים נכון ל-6 בפברואר 2021 (מרבית המספרים מעוגלים) קנדה - מעל 800,000 מקרי הידבקות וכ-21,000 מקרי מוות. התפשטות המגפה הואטה מעט באפריל 2020, אך במאי נמשכה העלייה במספר הנדבקים. מספטמבר 2020 החלה מגמת עלייה בהתפשטות המגפה (גל שני) שנבלמה חלקית לקראת סוף השנה. בפורטוגל כ-760,000 מקרי הדבקה וכ 14,000 מקרי מוות. בלגיה - מעל 720,000 מקרים, וכ-21,000 מקרי מוות. במרץ 2020 פרצה המגפה בעוצמה. במאי 2020 הואט מאוד קצב ההתפשטות לאור צעדי המנע שננקטו, אך ביולי הואץ קצב ההדבקה מחדש. נכון למאי 2020 בבלגיה נרשם שיעור הקטלניות הגבוה בעולם - כ-16 אחוזים, אך מאז הוא ירד. בספטמבר ואוקטובר המשיך מספר הנדבקים החדשים לעלות, ובמהלך אוקטובר הפכה בלגיה לאחת המובילות בעולם בתחלואה ליום יחסית לגודל האוכלוסייה. צ'ילה - מעל 740,000 מקרי הידבקות ומעל 19,000 מקרי מוות. התפשטות המגפה הואצה במאי 2020, כמו במרבית מדינות דרום ומרכז אמריקה ואף הפכה ביוני לאחד המוקדים, אבל ביולי הסתמנה האטה משמעותית במספר החולים וצ'ילה שמרה על יציבות עד אוקטובר. שיעור התמותה במדינה נמוך יחסית (כ-2.8 אחוזים). רומניה - מעל 740,000 מקרי הדבקה. ישראל - כ-4,000,000 מקרים. כ-11,000 מקרי מוות. שיעור הקטלניות/תמותה המצטבר נמוך משמעותית ביחס לממוצע העולמי - 0.8 אחוזים. ב-29 באפריל נרשמה תפנית במגפה, כאשר לראשונה מספר המחלימים המצטבר עלה על מספר המקרים הפעילים. במאי ירד מאוד מספר המקרים היומיים שהתגלו, אך במהלך יוני חזר מספר המקרים החדשים לעלות משמעותית. באוגוסט וספטמבר חלה עליית מדרגה, וישראל עלתה במהלך ספטמבר לעשירייה המובילה בעולם במספר מקרי ההדבקה היומיים ובמקום הראשון בשיעורם מהאוכלוסייה. ב-18 בספטמבר הוטל סגר כללי ובאוקטובר החלה להסתמן עצירה בהדבקות. בנובמבר ירד מספר ההדבקות לכמה מאות ביום. בדצמבר שוב התפרצה המגפה והוכרז סגר כללי מה-27 בחודש. למרות הסגר מספר הנדבקים נשמר ברמות גבוהות גם בינואר 2021. בדצמבר 2020 החל חיסון המוני בישראל, במרץ 2021 החל להסתמן סיומה של המגפה, ובמאי נרשמו כמה עשרות נדבקים ביום ומספר החולים ירד לשיעורים מזעריים. עיראק - מעל 620 אלף מקרים. עד אמצע מאי הייתה התפשטות המגפה מוגבלת. החל מתחילת יוני 2020 חלה קפיצה במספרים היומיים למעל 1,000 ביום, ובאוגוסט דווחו גם מעל 4,000 ביום. עיראק הגיעה באוגוסט לעשירייה המובילה במספר המקרים היומיים. לקראת סוף 2020 שככה המגפה. שוודיה - מעל 590,000 מקרי הידבקות, כ-12,500 מקרי מוות. באפריל עוד נרשם שיעור גבוה של תמותה, מעל 10 אחוזים ממקרי ההדבקה, אך בהמשך נרשמה ירידה חדה בתמותה. בשוודיה היה בתחילה מספר נמוך של בדיקות יחסית לשכנותיה בסקנדינביה אך היא תיקנה זאת בהמשך. שוודיה כמעט שלא נקטה בצעדי בידוד וסגר, ועודדה ריחוק חברתי וולונטרי. הדבר התבטא באפריל ובמאי בהאצה של מספר מקרי ההידבקות ובתמותה גבוהה בהרבה באופן יחסי לשכנותיה בסקנדינביה. בספטמבר 2020 החלו ניצני הדבקה שהפכו להתפרצות באוקטובר, ובנובמבר-דצמבר נרשמה עלייה תלולה במספר הנדבקים. בסוף 2020, הוקשחו ההנחיות והמלצות. פקיסטן - מעל 500,000 מקרי הידבקות. במאי החלה המגפה להתפשט במהירות, וביוני הפכה המדינה לאחר ממוקדי המגפה העולמיים הגדולים. ביולי החלה המגפה להיבלם, ובאוקטובר נרשמו מאות בודדות מדי יום. לאחר מכן, החלו גלים נוספים. פיליפינים - מעל 500,000 מקרים. המגפה החלה כבר במרץ, הגיעה לשיאה באוגוסט ושככה לאחר מכן, עם כ-2000 מקרים ליום בממוצע. בנגלדש - מעל 540,000 מקרי הידבקות. התפשטות המגפה הואצה במאי 2020, אך בהמשך נבלמה. עליה חדה נרשמה במרץ 2021. שווייץ - מעל 500,000 מקרים. נקטה במדיניות של ריבוי בדיקות וצעדים כמו איסור התקהלות של יותר מ-5 אנשים, והתפשטות המגפה הואטה כבר באפריל ולמעשה נבלמה, אך באוקטובר התפרצה שוב בעוצמה יחד עם הגל השני באירופה, ומספר הנדבקים היומי הגיע לכמה אלפים. הגל השני נמשך בנובמבר ואף התחזק בדצמבר 2020. סין: נכון ל-ינואר 2021 (בשל בלימת המגפה בסין, הנתונים אינם מתעדכנים מדי יום): סין הייתה המדינה בה פרצה המגפה בדצמבר 2019. המגפה בסין נבלמה החל ממרץ 2020. נכון למאי 2020 נוספים מדי יום מקרים חדשים בודדים שרובם מקורם מחוץ לסין. מקרי הידבקות מאומתים כ-88,000 על פי הדיווח הרשמי. מתוך כלל המקרים בסין, כ-67,800 נצפו במחוז חוביי בו פרצה המגפה, מתוכם יותר מ-50,000 בעיר ווהאן. 4,634 מקרי מוות בסין היבשתית, רובם המוחלט, כ-4,500, במחוז חוביי. מקרה המוות האחרון נרשם באפריל 2020. בין הנדבקים בנגיף היו גם עובדי הצוותים הרפואיים. עד 14 בפברואר נדבקו 1,716 עובדי צוותים רפואיים, ושישה מהנדבקים מתו. להלן רשימה של מדינות וטריטוריות תלויות אשר לא אישרו מקרים של COVID-19, לפי גודל האוכלוסייה. החל מה-20 במאי 2022, רק מדינה ריבונית אחת לא אישרה מעולם מקרים של COVID-19. מדינה זו היא טורקמניסטן, הממוקמת באסיה ומונה כ-6,118,000 תושבים. החל מה-21 בדצמבר 2022, טורקמניסטן נהייתה אף למקום היחיד בעולם שבו לא אושר שום מקרה של COVID-19. מדיה וקבצים בנושא מגפת הקורונה לפי מדינות בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל AP, פיגור בבדיקות ועומס על בתי החולים: ברזיל לא מצליחה לבלום את מגפת הקורונה, באתר הארץ, 25 באפריל 2020 יאסר עוקבי, ‏באיראן מודים: כמות החולים בקורונה גדולה משמעותית מבנתון הרשמי, באתר מעריב אונליין, 23 במרץ 2020 bbc, איראן מסלפת את הנתונים, באתר JDN מעריב אונליין, ‏הקורונה בצמרת האיראנית: הבכירים ממשיכים להידבק - ביניהם העוזרת של רוחאני, באתר מעריב אונליין, 27 בפברואר 2020 סוכנויות הידיעות‏, דיווח: לפחות 210 בני אדם מתו מנגיף באיראן, באתר וואלה, 28 בפברואר 2020 Julia Thompson and Hannah Yasharoff, Coronavirus cases on Diamond Princess soar past 500, site of most infections outside China, USA TODAY (באנגלית) אסף אוני, ‏הגרף היומי: בשבדיה ממשיכים ללכת לבתי קפה ומשלמים את המחיר, באתר גלובס, 14 באפריל 2020 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023 בשעה 11:03 שעון ישראל נתוני חיסונים בעולם, מקור: אוניברסיטת ג'ונס הופקינס, אתר: GitHub, פורסם בתאריך 21 בספטמבר 2022 חוסנו: כמה קיבלו מנת חיסון אחת לפחות. חוסנו מלא: מתוך אלו שחוסנו, כמה קיבלו את כל מה שנדרש להתחסנות מלאה - מנה אחת או שתי מנות - בהתאם לסוג החיסון. ארצות הברית - כולל האזורים המבודדים: פוארטו ריקו, גואם, איי הבתולה של ארצות הברית, איי מריאנה הצפוניים, סמואה האמריקאית. COVID-19 Coronavirus Outbreak - United States, by Worldometer, מתוך אתר Worldometer, נכון לתאריך 22 במאי 2023 בשעה 11:03 שעון ישראל נתוני חיסונים בארצות הברית, מקור: אוניברסיטת ג'ונס הופקינס, אתר: GitHub, COVID-19, מתוך האתר של ממשלת הודו, נכון לתאריך 22 במאי 2023 בשעה 05:30 לפי הערכת אוכלוסיית מדינות וטריטוריות בהודו לשנת 2021 Top Indian States by Population מספר החיסונים שניתנו גדול ממספר המתחסנים, כי חלק קיבלו כבר 2 מנות עד 10,000 הסקאלה היא ליניארית, ומעל מספר זה הסקאלה היא לוגריתמית נגיף הקורונה בישראל - תמונת מצב כללית, מתוך אתר משרד הבריאות הישראלי, לפי שיטת "ממוצע נע 7" (מתוך מטרה לנטרל את הפער במספרי הבדיקות שמבוצעות, בין ימי העבודה לבין סופי השבוע) נכון ל-1 בפברואר 2023, 13:40 העמודה האחרונה בגרף (מסומנת בקו אדום אנכי) מציינת ערך של 541 נדבקים בממוצע ביום, עבור 7 הימים עד (כולל) 31 בינואר 2023 טבלת קורונה ביישובים לפי מאגר משרד הבריאות נכון ל-7 בפברואר 2023 (פורסם למחרת 8 בפברואר) אתר משרד הבריאות נכון לתאריך 11 בפברואר 2023 מספר תושבים בכל ישוב לפי נתוני למ"ס לסוף 2019 فايروس كورونا (COVID-19) في فلسطين, מתוך אתר של הרשות הפלסטינית, נכון לתאריך 4 בינואר 2023 זינוק במספר המתים מקורונה בסין, מת ראשון ביפן, באתר מעריב אונליין, 13 בפברואר 2020 מצב מגפה של נגיף קורונה חדש במחוז חוביי ב-12 בפברואר 2020, ועדת הבריאות המחוזית של חוביי, 13 בפברואר 2020 (בסינית) B. N. O. News, Tracking coronavirus: Map, data and timeline, BNO News, ‏2020-02-18 (באנגלית) נציבות הבריאות הלאומית של סין (בסינית, אפשרות תרגום לעברית) [1] סין ללא הונג קונג ומקאו 1,700 נדבקו ו-6 מתו: המחיר שמשלמים הצוותים הרפואיים בסין, באתר חדשות 13, 14 בפברואר 2020 Situation by Region, Country, Territory & Area, covid19.who.int https://www.usnews.com/news/world/articles/2020-11-11/pacific-isles-secretive-states-among-last-virus-free-places В Туркменистане обнаружены как минимум семь человек с коронавирусом, Хроника Туркменистана, ‏2020-04-14 (ב־) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.